hippocrates-et-corpus-hippocraticum.de-ae-re-aquis-et-locis 4
ὁκόσαι δʼ ἀντικέονται τούτων πρὸς τὰ πνεύματα τὰ ψυχρὰ τὰ μεταξὺ τῶν δυσμέων τῶν θερινῶν τοῦ ἡλίου καὶ τῆς ἀνατολῆς τῆς θερινῆς , καὶ αὐτῇσι ταῦτα τὰ πνεύματα ἐπιχώριά ἐστι , τοῦ δὲ νότου καὶ τῶν θερμῶν πνευμάτων σκέπη , ὧδε ἔχει περὶ τῶν πολίων τούτων · πρῶτον μὲν τὰ ὕδατα σκληρά τε καὶ ψυχρὰ ὡς ἐπὶ τὸ πλῆθος ἐγγίνεται . τοὺς δὲ ἀνθρώπους εὐτόνους τε καὶ σκελιφροὺς ἀνάγκη εἶναι , τούς τε πλείους τὰς κοιλίας ἀτεράμνους ἔχειν καὶ σκληρὰς τὰς κάτω , τὰς δὲ ἄνω εὐροωτέρας · χολώδεάς τε μᾶλλον ἢ φλεγματίας εἶναι . τὰς δὲ κεφαλὰς ὑγιηρὰς ἔχουσι καὶ σκληράς · ῥηγματίαι τέ εἰσιν ἐπὶ τὸ πλῆθος . νοσεύματα δὲ αὐτοῖσιν ἐπιδημεῖ τάδε · πλευρίτιδές τε πολλαὶ αἵ τε ὀξεῖαι νομιζόμεναι νοῦσοι . ἀνάγκη δὲ ὧδε ἔχειν , ὁκόταν αἱ κοιλίαι σκληραὶ ἔωσιν · ἔμπυοί τε πολλοὶ γίνονται ἀπὸ πάσης προφάσιος . τούτου δὲ αἴτιόν ἐστι τοῦ σώματος ἡ ἔντασις καὶ ἡ σκληρότης τῆς κοιλίης . ἡ γὰρ ξηρότης ῥηγματίας ποιεῖ εἶναι καὶ τοῦ ὕδατος ἡ ψυχρότης . ἐδωδοὺς δὲ ἀνάγκη τὰς τοιαύτας φύσιας εἶναι καὶ οὐ πολυπότας · οὐ γὰρ οἷόν τε ἅμα πολυβόρους τε εἶναι καὶ πολυπότας · ὀφθαλμίας τε γίνεσθαι μὲν διὰ χρόνου , γίνεσθαι δὲ σκληρὰς καὶ ἰσχυράς , καὶ εὐθέως ῥήγνυσθαι τὰ ὄμματα · αἱμορροίας δὲ ἐκ τῶν ῥινῶν τοῖσι νεωτέροισι τριήκοντα ἐτέων γίνεσθαι ἰσχυρὰς τοῦ θέρεος · τά τε ἱερὰ νοσεύματα καλεύμενα , ὀλίγα μὲν ταῦτα , ἰσχυρὰ δέ . μακροβίους δὲ τοὺς ἀνθρώπους τούτους μᾶλλον εἰκὸς εἶναι τῶν ἑτέρων · τά τε ἕλκεα οὐ φλεγματώδεα ἐγγίνεσθαι οὐδὲ ἀγριοῦσθαι · τά τε ἤθεα ἀγριώτερα ἢ ἡμερώτερα . τοῖσι μὲν ἀνδράσι ταῦτα τὰ νοσήματα ἐπιχώριά ἐστι · καὶ χωρίς , ἤν τι πάγκοινον κατάσχῃ ἐκ μεταβολῆς τῶν ὡρέων · τῇσι δὲ γυναιξί · πρῶτον μὲν στερίφαι πολλαὶ γίνονται διὰ τὰ ὕδατα ἐόντα σκληρά τε καὶ ἀτέραμνα καὶ ψυχρά . αἱ γὰρ καθάρσιες οὐκ ἐπιγίνονται τῶν ἐπιμηνίων ἐπιτήδειαι , ἀλλὰ ὀλίγαι καὶ πονηραί . ἔπειτα τίκτουσι χαλεπῶς · ἐκτιτρώσκουσι δὲ οὐ σφόδρα . ὁκόταν δὲ τέκωσι , τὰ παιδία ἀδύνατοι τρέφειν εἰσί · τὸ γὰρ γάλα ἀποσβέννυται ἀπὸ τῶν ὑδάτων τῆς σκληρότητος καὶ ἀτεραμνίης · φθίσιές τε γίνονται συχναὶ ἀπὸ τῶν τοκετῶν . ὑπὸ γὰρ βίης ῥήγματα ἴσχουσι καὶ σπάσματα . τοῖς δὲ παιδίοισιν ὕδρωπες ἐγγίνονται ἐν τοῖσιν ὄρχεσιν , ἕως μικρὰ ᾖ · ἔπειτα προϊούσης τῆς ἡλικίης ἀφανίζονται · ἡβῶσί τε ὀψὲ ἐν ταύτῃ τῇ πόλει .
Lemmas: ὁπόσος δέ ἀντίκειμαι οὗτος πρός ὁ πνεῦμα ὁ ψυχρός ὁ μεταξύ ὁ δυσμή ὁ θερινός ὁ ἥλιος καί ὁ ἀνατολή ὁ θερινός , καί αὐτός οὗτος ὁ πνεῦμα ἐπιχώριος εἰμί , ὁ δέ νότος καί ὁ θερμός πνεῦμα σκέπη , ὧδε ἔχω περί ὁ πόλις οὗτος · πρῶτος μέν ὁ ὕδωρ σκληρός τε καί ψυχρός ὡς ἐπί ὁ πλῆθος ἐγγίγνομαι . ὁ δέ ἄνθρωπος εὔτονος τε καί σκελιφρός ἀνάγκη εἰμί , ὁ τε πολύς ὁ κοιλία ἀτέραμνος ἔχω καί σκληρός ὁ κάτω , ὁ δέ ἄνω εὔροος · χολώδης τε μάλα ἤ φλεγματίας εἰμί . ὁ δέ κεφαλή ὑγιηρός ἔχω καί σκληρός · ῥηγματίας τε εἰμί ἐπί ὁ πλῆθος . νόσευμα δέ αὐτός ἐπιδημέω ὅδε · πλευρῖτις τε πολύς ὁ τε ὀξύς νομίζω νόσος . ἀνάγκη δέ ὧδε ἔχω , ὁπόταν ὁ κοιλία σκληρός εἰμί · ἔμπυος τε πολύς γίγνομαι ἀπό πᾶς πρόφασις . οὗτος δέ αἴτιος εἰμί ὁ σῶμα ὁ ἔντασις καί ὁ σκληρότης ὁ κοιλία . ὁ γάρ ξηρότης ῥηγματίας ποιέω εἰμί καί ὁ ὕδωρ ὁ ψυχρότης . ἐδωδός δέ ἀνάγκη ὁ τοιοῦτος φύσις εἰμί καί οὐ πολυπότης · οὐ γάρ οἷος τε ἅμα πολυβόρος τε εἰμί καί πολυπότης · ὀφθαλμία τε γίγνομαι μέν διά χρόνος , γίγνομαι δέ σκληρός καί ἰσχυρός , καί εὐθύς ῥήγνυμι ὁ ὄμμα · αἱμόρροια δέ ἐκ ὁ ῥίς ὁ νέος τριάκοντα ἔτος γίγνομαι ἰσχυρός ὁ θέρος · ὁ τε ἱερός νόσευμα καλέω , ὀλίγος μέν οὗτος , ἰσχυρός δέ . μακρόβιος δέ ὁ ἄνθρωπος οὗτος μάλα ἔοικα εἰμί ὁ ἕτερος · ὁ τε ἕλκος οὐ φλεγματώδης ἐγγίγνομαι οὐδέ ἀγριόω · ὁ τε ἦθος ἄγριος ἤ ἥμερος . ὁ μέν ἀνήρ οὗτος ὁ νόσημα ἐπιχώριος εἰμί · καί χωρίς , ἐάν τις πάγκοινος κατέχω ἐκ μεταβολή ὁ ὥρα · ὁ δέ γυνή · πρῶτος μέν στέριφος πολύς γίγνομαι διά ὁ ὕδωρ εἰμί σκληρός τε καί ἀτέραμνος καί ψυχρός . ὁ γάρ κάθαρσις οὐ ἐπιγίγνομαι ὁ ἐπιμήνιος ἐπιτήδειος , ἀλλά ὀλίγος καί πονηρός . ἔπειτα τίκτω χαλεπός · ἐκτιτρώσκω δέ οὐ σφόδρα . Ὁπόταν δέ τίκτω , ὁ παιδίον ἀδύνατος τρέφω εἰμί · ὁ γάρ γάλα ἀποσβέννυμι ἀπό ὁ ὕδωρ ὁ σκληρότης καί ἀτεραμνία · φθίσις τε γίγνομαι συχνός ἀπό ὁ τοκετός . ὑπό γάρ βία ῥῆγμα ἴσχω καί σπάσμα . ὁ δέ παιδίον ὕδρωψ ἐγγίγνομαι ἐν ὁ ὄρχις , ἕως μικρός εἰμί · ἔπειτα προέρχομαι ὁ ἡλικία ἀφανίζω · ἡβάω τε ὀψέ ἐν οὗτος ὁ πόλις .